普照寺
作者：李白
朝代：唐

paragraphs: 天台國清寺，天下爲四絕。
今到普照遊，到來復何別。
柟（一作「枿」）木白雲飛，高僧頂殘雪。
門外（一作「前」）一條溪（一作「水」），幾回流歲月。
（《咸淳臨安志》八四。
○蘇東坡曰：「予舊在富陽，見國清院太白詩，絕凡近，即此篇也。
」《漁隱叢話》：「新安水西寺，寺依山背，下瞰長溪。
太白題詩斷句云：『檻外一條溪。
幾回流碎月。
』今集中無之。
」王琦按：「《漁隱》所引，即此篇末二句也，蓋未睹全篇，故訛以爲《是否水西寺》斷句也。
」。）